აბუ ალი ალ-ჰასან ალ-მარაკიში

აბუ ალი ალ-ჰასან ალ-მარაკიში (; გ. 1262) — მაროკოელი დასავლეთარაბი მათემატიკოსი და ასტრონომი.

ალ-მარაკიშიმ დაწერა ენციკლოპედიური წიგნი „საწყისებისა და შედეგების კრებულის წიგნი, რომელიც მოიცავს ყველა ტრაქტატსა და კონსტრუქციას“. ეს ნაშრომი ოთხი დიდი ნაწილისგან შედგება. „გამოთვლების მეცნიერება“ არის დეტალური ზიჯი, რომელიც შეიცავს ამ ტიპის ნაშრომებისთვის განკუთვნილ ყველა სტანდარტულ განყოფილებას და ცხრილს. „კონსტრუქციების მეცნიერება“ ეხება სხვადასხვა ინსტრუმენტების კონსტრუქციისთვის აუცილებელ გეომეტრიულ ამოცანებს: სასწორები, მზის საათები, სინუსოიდური კვადრანტები, ასტროლაბები, ცის გლობუსები და არმილარული სფეროები, ტრიკეტრები და ა. შ. „ინსტრუმენტების მეცნიერება“ გვასწავლის ყველა ამ ინსტრუმენტის გამოყენებას. „პრობლემების მეცნიერება“ იკვლევს მათემატიკურ გეოგრაფიასთან დაკავშირებულ ამოცანებს, რომლებიც გადაჭრილია არითმეტიკის, გეომეტრიისა და ალგებრის საშუალებით.

თავისი წიგნის „ყოვლისმომცველის“ წოდებით, ალ-მარაკიში გულისხმობდა, რომ მისი წიგნი შეიცავს ალ-ბირუნის წიგნის „ასტროლაბის აგების ყველა შესაძლო მეთოდის ამოწურვის“ დიდ ნაწილს, ალ-ზარყალის ნაშრომს ასტროლაბ „ზარყალაზე“, შარაფ ად-დინ ატ-ტუსის ნაშრომს ხაზოვან ასტროლაბზე და სხვა უამრავ ნაშრომს ასტრონომიულ ინსტრუმენტებზე.

ხსოვნა
მის პატივსაცემად მთვარის ერთ-ერთ კატერს დაარქვეს ალ-მარაკიში.

ლიტერატურა
Матвиевская Г. П., Розенфельд Б. А. Математики и астрономы мусульманского средневековья и их труды (VIII—XVII вв.). В 3 т. М.: Наука, 1983.
Розенфельд Б. А. Астрономия стран Ислама. Историко-астрономические исследования, 17, 1984, с. 67-122.









სქოლიო

კატეგორია:შუასაუკუნეების მაროკოელი მათემატიკოსები
კატეგორია:შუასაუკუნეების მაროკოელი ასტრონომები
კატეგორია:დაბადების წელი უცნობია
კატეგორია:გარდაცვალების წელი უცნობია